দ্য ওয়েসিস (চলচ্চিত্র)

দ্য ওয়েসিস হল ২০০৮ সালের একটি অস্ট্রেলিয়ান তথ্যচিত্র যা শার্ক আইল্যান্ড প্রোডাকশন দ্বারা নির্মিত এবং ইয়ান ডার্লিং ও সাশা এটিংগার এপস্টাইন দ্বারা পরিচালিত। ছবিটি বিষয়বস্তু ছিল সিডনির সালভোস ওয়েসিস যুব আশ্রয়ে বসবাসকারী গৃহহীন যুবকদের প্রতিদিনের জীবনযাত্রা। ২০১৯ সালে 'একটি দশ বছর পরের' চলচ্চিত্র প্রকাশিত হয়েছিল, যার নাম - লাইফ আফটার দ্য ওয়েসিস।

 বিষয় 
প্রতি রাতে, ওয়েসিস ৫৫ জন গৃহহীন এবং সুবিধাবঞ্চিত যুবককে আশ্রয় দেয়। অস্ট্রেলিয়ার সারি হিলসে স্যালভেশন আর্মি পরিচালিত একটি  নেটওয়ার্কের নাম দ্য ওয়েসিস ইয়ুথ সাপোর্ট। এই আশ্রয়কেন্দ্রে ক্যাপ্টেন পল মোল্ডস, রবিন মোল্ডস এবং সেইসঙ্গে আবাসিক তরুণদল ও তাদের রক্ষণাবেক্ষণকারী  স্যালভেশন আর্মির কর্মী, যারা আবাসিকদের জীবনে পরিবর্তন আনার চেষ্টা করে, এই সকলের দৈনন্দিন জীবনকে দুই বছর ধরে অনুসরণ করে এই তথ্যচিত্রটি চিত্রায়িত হয়েছে। এখানে প্রতিটি দিনে এবং রাতে ঘটে যাওয়া অসুবিধা এবং তার সমাধানের ওপর এই ছবিটি একটি অপ্রতিহত দৃষ্টিভঙ্গি তুলে ধরে। এই তরুণদের অনেকেরই মাদকাসক্তির সমস্যা রয়েছে; তাদের অনেকের আচরণ হিংসাত্মক ও আপত্তিকর এবং তাদের কোনভাবে সাহায্য করতে গেলে তারা প্রতিরোধ করে। কিন্তু তাদের জীবনে যাই ঘটুক না কেন, পল এবং রবিন মোল্ডস তাদের জীবনকে ঘুরিয়ে দেওয়ার জন্য তাদের সঙ্গে থেকে সেখানে কাজ করে চলেছেন।

 প্রভাব 
২০০৮ সালের যুব সপ্তাহে অস্ট্রেলিয়ায় যুব গৃহহীনতার বিষয়টি জাতীয় গণমাধ্যমের দৃষ্টি আকর্ষণ করে। এর মূলে ছিল ৮ই এপ্রিল জাতীয় যুব কমিশনের "অস্ট্রেলিয়ার গৃহহীন যুবা" প্রতিবেদন প্রকাশ, ১০ই এপ্রিল এবিসি টিভির (এবিসি১) যুব গৃহহীনতার ওপর "দ্য ওয়েসিস" তথ্যচিত্রের প্রিমিয়ার, এবং তারপর টনি জোন্সের আয়োজনায় একটি প্যানেল আলোচনা। অস্ট্রেলিয়ান সরকারের জাতীয় কর্মপরিকল্পনা নির্ধারণ কারী সবুজ পত্র (আলোচনা / পরামর্শের উদ্দেশ্যে তৈরি) হুইচ ওয়ে হোম? এবং শ্বেতপত্রকে (সংসদকে অবহিত করার জন্য সরকারি বিবরণী) এই প্রতিবেদনটি প্রভাবিত করে।

সামাজিক পরিবর্তনের হাতিয়ার হিসেবে তথ্যচিত্র নির্মাণ অস্ট্রেলিয়ায় তুলনামূলকভাবে নতুন। জনহিতকর ফাউন্ডেশনগুলি গতানুগতিকভাবে এইসব ক্ষেত্রে তহবিল দিতে চায় না। ওয়েসিস প্রদর্শন করেছে যে সামাজিক পুঁজিগুলি (যেমন যুবশক্তি) থেকে উচ্চতর প্রতিদান পাওয়ার ক্ষেত্রে তথ্যচিত্রের সুপ্ত শক্তি রয়েছে। ২০০৮ সালের এপ্রিলে এবিসি টেলিভিশনে প্রাথমিকভাবে তথ্যচিত্রটির প্রদর্শন এবং লাইভ প্যানেল আলোচনার দুই বছরেরও বেশি সময় পরে, এটি নিশ্চিত করা গেছে যে যুব গৃহহীনতা জাতীয়ভাবে সরকারের সম্পাদ্য কার্যাবলীর তালিকায় আছে। ব্যাপক শিক্ষা এবং প্রচারণার মাধ্যমে সমর্থিত এই তথ্যচিত্রটি সেটি নিশ্চিত করতে সাহায্য করেছে।

এবিসি টেলিভিশনের সাথে অংশীদারিত্বের মাধ্যমে ক্যালেডোনিয়া ফাউন্ডেশনের অর্থায়নে দুটি প্রধান উদ্যোগ পরিচালিত হয়েছিল: ১) যুব গৃহহীনতার ওপর জাতীয় যুব কমিশনের (এনওয়াইসি) প্রতিবেদন; এবং ২) একটি ব্যাপক শিক্ষা ও প্রচারণা অভিযান। এনওয়াইসি রিপোর্টটি ছিল একটি স্বাধীন, জাতীয় তদন্তের ফলাফল। এটি প্রমাণ-ভিত্তিক সুপারিশগুলির পরিসর সম্পর্কে অবহিত করেছিল। ২০০৭ সালে, এনওয়াইসি সমস্ত রাজ্য এবং অঞ্চলগুলিতে ২১ দিনের একটি শুনানি সংগঠিত করে। ৩১৯ জন ব্যক্তি নিয়মমাফিক প্রমাণ প্রদান করেন এবং ৯১টি লিখিত আবেদন গৃহীত হয়, এর মধ্যে সাতটি ছিল সরকারি বিভাগ থেকে। ২০০৮ সালে ওয়েসিসে তানিয়া প্লিবারসেক কর্তৃক প্রকাশিত এনওয়াইসি রিপোর্টটি সেই তথ্যচিত্রে উপস্থাপিত ছবি বা দৃশ্যপটগুলির প্রাসঙ্গিকতা এবং বিশ্বাসযোগ্যতা প্রদান করেছিল, এটি প্রমাণ করেছিল যে ওয়েসিসের তরুণদের অভিজ্ঞতা কোনো বিচ্ছিন্ন ঘটনা ছিল না, বরং তা ছিল একটি বৃহত্তর সমস্যার প্রতিফলন।

দ্য ওয়েসিস তথ্যচিত্রটির ওপর ভিত্তি করে শিক্ষা এবং প্রচার অভিযান তৈরি করা হয়েছিল, এর উদ্দেশ্য ছিল দীর্ঘস্থায়ী সামাজিক পরিবর্তনের সম্ভাবনা নিয়ে দুর্বল তরুণদের জন্য তৃণমূল পর্যায়ের সহায়তা একত্রিত করা। ২০০৮ সালে, অস্ট্রেলিয়ার সমস্ত মাধ্যমিক বিদ্যালয় এবং জনহিতকর ফাউন্ডেশনগুলিকে দ্য ওয়েসিস ডিভিডি, বিস্তৃত স্টাডি গাইড এবং এনওয়াইসি রিপোর্টের একটি কপি সরবরাহ করা হয়েছিল। ২০১০ সালে দ্য স্টাডি গাইডের হালনাগাদ করা হয়েছিল এবং প্রতিটি রাজ্য ও অঞ্চলের পাঠ্যক্রমের সাথে সংযুক্ত করা হয়েছিল।

২০১০ সালে, ক্যালেডোনিয়া ফাউন্ডেশন তাদের ওয়েসিস উদ্যোগের দ্বিতীয় পর্যায় শুরু করে, তারা দুটি স্বল্পদৈর্ঘ্যের চলচ্চিত্র তৈরি করে, যে দুটির নাম পলি অ্যাণ্ড মি এবং ওয়াল বয়। দ্বিতীয় পর্যায়ের লক্ষ্য নির্দিষ্ট ছিল, তা হলো জনহিতকর গোষ্ঠী এবং সম্প্রদায়ের অংশীদারদের সম্পৃক্ত করা, সচেতনতা বৃদ্ধির প্রচেষ্টা করা এবং শিশু নির্যাতন ও অবহেলার বিষয়গুলিতে প্রাথমিক হস্তক্ষেপকে উৎসাহিত করা।

দ্য ওয়েসিস ইয়ুথ সাপোর্ট নেটওয়ার্কের পরিচালক ক্যাপ্টেন পল মোল্ডস বলেছেন "তথ্যচিত্রর প্রতিক্রিয়ায় রবিন এবং আমি অভিভূত এবং অত্যন্ত কৃতজ্ঞ। অনেক মানুষ আমাদের রাস্তায় থামিয়ে কথা বলেছে, ইমেল করেছে, ফোন করেছে, মেসেজ করেছে, লিখেছে এবং উৎসাহিত করেছে... এমনকি যারা আমাদের ভুল বুঝেছিল এবং আমাদের বিরোধিতা করেছিল, তারাও আমাদের বলেছে যে তারা এখন জানে আমরা কি অর্জন করতে চাইছি এবং কি করতে চাইছি। অস্ট্রেলিয়া জুড়ে প্রতিটি স্যালভেশন আর্মি সেন্টার জানাচ্ছে জনসাধারণের কাছ থেকে অনুদানের পরিমান বৃদ্ধি পাচ্ছে। আমি অনুভব করি আমরা জাতিকে বদলে দিয়েছি।"

ফিলানথ্রপি অস্ট্রেলিয়া ২০০৯ সালে মেলবোর্ন এবং সিডনিতে একটি প্রথম হোমলেসনেস অ্যাফিনিটি গোষ্ঠী প্রতিষ্ঠা করে। এই গ্রুপগুলির লক্ষ্য জ্ঞান ভাগাভাগি করা এবং গৃহহীনতার মোকাবিলা করা প্রকল্পগুলির জন্য সহযোগিতামূলক তহবিল তৈরির ব্যবস্থা করা।

২০১১ সালে, পৃষ্ঠপোষক কেট ব্লাঞ্চেট এবং পিটার গ্যারেট "দ্য ওয়েসিস হোমলেস শর্ট ফিল্ম কম্পিটিশন" চালু করেছিলেন, যেখানে গৃহহীনতার যে কোন দিক নিয়ে তিন মিনিটের একটি চলচ্চিত্র তৈরি করতে তরুণদের উৎসাহিত করা হয়েছিল।

২০১৩ সালে প্রো বোনো অস্ট্রেলিয়া কর্তৃক সর্বকালের সেরা ৫০ জনহিতকর উপহারের মধ্যে ওয়েসিস ইনিশিয়েটিভকে তালিকাভুক্ত করা হয়েছিল।

 পুরস্কার এবং মনোনয়ন 

 অর্জন 

 সেরা তথ্যচিত্র পরিচালনা, সেরা সম্পাদনা, ২০০৮ সালে এএফআই পুরস্কার
 সেরা তৃতীয় শিক্ষা সম্পদ এবং সেরা শিক্ষামূলক মাল্টি-মডেল প্রোডাকশন এওটিএম পুরস্কার ২০০৮
 বিশেষ জুরি পুরস্কার ফিফো তাহিতি

 মনোনয়ন 

 ফাইনালিস্ট: সেরা ডকুমেন্টারি জেনারেল, সেরা ডকুমেন্টারি হিউম্যান স্টোরি, সেরা ডকুমেন্টারি সোশ্যাল অ্যান্ড পলিটিক্যাল ইস্যু, সেরা এডুকেশন মাল্টিমোডাল প্রোডাকশন ২০০৮ এটম অ্যাওয়ার্ডস
 সেরা তথ্যচিত্র লগি পুরস্কার ২০০৯
 ফাইনালিস্ট: ওয়াকলি অ্যাওয়ার্ডস ২০০৮
 সেরা তথ্যচিত্র এবং সেরা শব্দ-বহির্ভূত এএফআই পুরস্কার ২০০৮
 সেরা নির্দেশনা এডিজি পুরস্কার ২০০৮
 সেরা তথ্যচিত্র আইএফ পুরস্কার ২০০৮
 ২০০৯ সালের সান্তা বারবারা আন্তর্জাতিক চলচ্চিত্র উৎসবে তথ্যচিত্রের জন্য সামাজিক ন্যায়বিচার পুরস্কার

 আরও দেখুন 

 অস্ট্রেলিয়ায় গৃহহীনতা
 যুব গৃহহীনতা

 তথ্যসূত্র 

 বহিঃসংযোগ 

 চলচ্চিত্রটির অফিসিয়াল ওয়েবসাইট

 ওসিস স্টাডি গাইড
 ওসিস স্কুল পাঠ্যক্রমের রিসোর্স
 যুব গৃহহীনতা গুরুত্বপূর্ণ শিক্ষামূলক সম্পদ

বিষয়শ্রেণী:ইংরেজি ভাষার প্রামাণ্য চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:২০০৮-এর চলচ্চিত্র
বিষয়শ্রেণী:অপর্যালোচিত অনুবাদসহ পাতা